TT Cloete se liefdesgedig | Goed Wat Vir My Mooi
Posted by: schabbers | Junie 8, 2011 TT Cloete se liefdesgedig
Daar is al baie liefdesgedigte geskryf, maar hierdie een deur TT Cloete bly vir my persoonlik die mooiste.
Hy het dit al jare gelede vir sy vrou, Anna, geskryf en verskyn in sy digbundel MET DIE AARDE PRAAT (1992).
Ek dink die mooiste kompliment wat hy haar nog ooit gegee het, was toe hy op die BOEKE-OASIS 2010 by AARDklop oor haar en oor sy nuutste digbundel (in daardie stadium – UIT DIE WIT LIG VAN MY LAND GESNY) gepraat het en gesê het sy was die digter IN hom. Na haar dood 4 jaar gelede kon hy slegs 9 nuwe gedigte skryf wat in dié bundel opgeneem is.
In die ryping van ons jeug
het ons mekaar met die Prediker verheug.
En nou al meer en meer vel en been sonder
vleis is ons saamhoort ‘n groeiende wonder.
Baie van die rypword het ek vandag
vergeet en ons smoorverlief se smoor
is lankal oor en baie van ons saamlag,
maar ek het nog fragmente daarvan oor
in my onthou. Ons het saam in ‘n helder son
in a somer sesoun, whan softe was the sonne
in Brugge geloop. Ek onthou die carillon,
Gezelle se huis, gragte met swane
en Villon en Carcassonne
en ‘n mooi skildery van ‘n courtisane
in die Louvre, maar van alle onthou van my en van jou onthou ek jou
helder langs my, in profiel langs my
oral uit die wit lig van my land gesny.
Daar is jy in ‘n fyn helder omtrek
dit in die helderste helder hou ek teenaan my.
Ek herken jou voetstap in ‘n besige straat
Tydens die Woordfees 2011 is daar ‘n huldigingslesing vir prof TT gehou en Elizabeth Frandsen het dié gedig gesing, getoonset deur André Strijdom uit die program IN TAAL GETATOEëER. Dit is later by AAN DE BRAAK TEATER op Stellenbosch verfilm.
Dis die mooiste mooi!!!!!
Kopiereg: Gedig – TT Cloete
Kopiereg: Musiek – André Strijdom
Kopiereg: Video – Liezel Els
Posted in Mooi woorde, musiekgoed
« Die mooiste mooi liefdesgedig
Londen kom so vinnig in jou bloed »
Werklik treffend en mooi!
By: boerinballingskap on Junie 12, 2011 at 8:45 vm
[…] TT Cloete se liefdesgedig: “Anna” […]
By: TT Cloete (1924–2015) | LitNet on Julie 29, 2015 at 9:02 vm
Blog Stats 386,233 hits